./data/phi2331/phi010/phi2331.phi010.perseus-lat2.xml
David Magie
Persarum regem Abgarum subegit  Arabas in dicionem accepit Adiabenos in tributarios coegit  Britanniam, quod maximum eius imperii decus est, muro per transversam insulam ducto utrimque ad finem Oceani munivit  unde etiam Britannici nomen accepit Tripolim, unde oriundus erat, contusis bellicosissimis gentibus securissimam reddidit, ac populo Romano diurnum oleum gratuitum et fecundissimum in aeternum donavit Idem cum implacabilis delictis fuit, tum ad erigendos industrios quosque iudicii singularis philosophiae ac dicendi studiis satis deditus, doctrinaequoque nimis cupidus, latronum ubique hostis, vitam suam privatam publicamque ipse composuit adfidem, solum tamen vitium crudelitatis excusans  de hoc senatus ita iudicavit, illum aut nasci non debuisseaut mori, quod et nimis crudelis et nimis utilis reipublicae videretur, domi tamen minus cautus, qui uxorem Iuliam famosam adulteriis tenuit, ream etiamconiurationis  idem, cum pedibus aeger bellum moraretur, idque milites anxie ferrent eiusque filium Bassianum, qui una erat, Augustum fecissent, tolli se atque in tribunal ferri iussit, adesse deinde omnestribunos centuriones duces et cohortes quibus auctoribus id acciderat, sisti deinde filium, qui Augusti nomen acceperat, cumque animadverti in omnes auctores facti praeter filium iuberet rogareturqueomnibus ante tribunal prostratis, caput manu contingens ait: Tandem sentitis caput imperare, non pedes  huius dictum est, cum eum ex humili per litterarum et militiae officia ad imperium plurimis gradibus fortuna duxisset:Omnia,inquit,fui et nihil expedit